ওয়েব ডেস্ক: প্ল্যাটফর্মে ধাক্কা মারার পরই লাইনচ্যুত হল লোকাল ট্রেনের দুটি বগি। তবে ট্রেনটিতে কোনও যাত্রী না থাকায় বড় ধরনের কোনও বিপদ ঘটেনি। শিয়ালদহ দক্ষিণ শাখায় দশ নম্বর প্ল্যাটফর্মে আজ ভোরে এ ঘটনা ঘটে। ভোর সাড়ে চারটে নাগাদ প্ল্যাটফর্মে ঢোকার সময়, ট্রেনটির সামনের অংশ প্ল্যাটফর্মে ধাক্কা মারে। এরপর ট্রেনটির দুটি কোচ লাইন থেকে ছিটকে যায়। ঘটনার জন্য রেল কর্তৃপক্ষ চালকের গাফিলতিকে দায়ী করেছেন। ট্রেনে কোনও যান্ত্রিক ত্রুটি ছিল কিনা, সে প্রসঙ্গে মন্তব্য এড়িয়ে গিয়েছেন পূর্ব রেলের এডিআরএম। প্রশ্ন উঠেছে, চালকের ওপর দোষ চাপিয়ে কি দায় এড়াতে চাইছে রেল কর্তৃপক্ষ। কারণ, প্রতিদিনই  এভাবে প্ল্যাটফর্ম ট্রেন চালিয়ে আসেন চালক। আজ কেন হঠাত্ এ ধরনের দুর্ঘটনার মুখে পড়তে হল।